Aintzane Agirrebeña

Aintzane Agirrebeña Ubera (Eibar, Gipuzkoa, 1981eko ekainaren 17a) euskal filologoa eta panderojolea da, bi eremuotan hainbat lan argitaratu dituena.

 Bizitza 
Jaioterrian burutu zituen lehen ikasketak eta Euskal Herriko Unibertsitatean gero Euskal Filologia. Musikarekin lotura zuzena izan du txikitatik eta panderoa joten ikasi zuen. 

 Musikari 
Etxetik datorkio musikarekiko zaletasuna: aitona trikitilaria zuen, Ander anaia ere soinularia du eta honekin bikote, hainbat emanaldi eta txapelketetan hartu du parte. Mirari Azkune trikitilari etxebarritarra ere sarritan izan du lagun trikiti txapelketetan, jaialdietan… eta horietan aurkezten zituzten doinuak ez galtzeko, Geuretik diskoa plazaratu zuten 2024an. Bertan trikiti doinu tradizionalez gain euren emanaldietan abestu eta jo izan dituzten kantak biltzen dituzte, rantxerak asko. Lan honen aurretikoa da bi musikariek elkarlanean 2016an argira emandako Bidea hauspotzen diskoa, hamahiru kantaz osatutakoa, gehienen musika eta hitzak bikoteak sorturikoak. 2025ean, Bizkaiko I. Erromeria Egunean trikitilari gonbidatuen artean egon zen bikotea.

 Hizkuntzalari 
Badihardugu Euskara Elkarteko koordinatzailea da 2004az geroztik eta www.ahotsak.eus atariko arduradunetako bat ere, hiztunen pasarteak kodifikatzea eta sarean entzungai jartzea izanik bere zereginetako bat, hedapenaz gain. Gipuzkoako Foru Aldundiak Anton Abadia saria eman zion Ahotsak.eus proiektu komunitarioari, "Euskal Herri guztiko eta euskalki guztietako ahozko testigantzak etengabe jaso eta eskumen librean jartzeagatik sarean" epaimahaiaren iritziz. 

Eibarko euskara ardatz izandako egitasmo desberdinetan hartu du parte, besteak beste, Eibartarren Ahotan, Hiztegi Etnografikoa, Eibarko hiztegia online…. Bestalde, hainbat herritako hizkera jaso eta aztertu du, tartean, Beasain, Zarautz, Zumaia, Elorrio eta Getaria. 

Ugariak dira hizkuntzarekin eta bereziki euskalkiekin lotutako bere lanak eta hitanoaren ezagutza eta erabilera bultzatzeko ekimenetan ere hartu izan du parte. 

Eibarko ...eta kitto! herri aldizkariko eta Eibar.org atari digitaleko kolaboratzailea izandakoa da, iritzi zutabeak partekatuz bertan.    

 Lanak 

 LiburuakEibarko euskara: gure hizketaren doinu eta berbak. Eibarko udala, 2005.<ref> 
 Eibarko aditz-taulak. Badihardugu, 2005.
 Beasaingo euskara. Beasaingo udala, 2007. Itziar Alberdi, Xabier Mendiguren eta Asier Sarasuarekin elkarlanean.
 Elorrixoko berbetia. Elorrioko udala, 2014. Juan Martin Elexpururekin batera.
 Getaiko euskera. Getariako udala, 2017. Asier Sarasua eta Miren Zabaletarekin elkarlanean.
 Esaizu euskeraz! Azkoitiko udala, 2022.
 Zarautz hizketan. Zarauzko udala, 2007. Belen Maiz, Fernando Muniozguren, Asier Sarasua eta Miren Zabaletarekin batera.

 Diskoak 

 2010ean, Euskal Herriko Trikitilari Elkarteak argitaratutako Faborez 04 bilduma diskoan Ander anaiarekin batera hartu zuen parte, bertako azken bost piezak bikotearenak izanik (16tik 20ra)
 2016an, Bidea hauspotzen diskoa kaleratu zuen Mirari Azkune trikitilariarekin batera
 2024an, Geuretik, Mirari Azkunerekin elkarlanean prestatutako diskoa kaleratu zuen.*2024an, Geuretik diskoak ikusi zuen argia Mirari Azkuerekin baterako elkarlanaren ondorio bezala<ref>

 Sariak eta aintzatespenak 

 2017an Trikitilari Helduen Markina-Xemeingo I. Txapelketan, Mirari Azkunerekin bikotea osatuta bigarren geratu ziren
 2018an, Gipuzkoako Foru Aldundiak banatzen duen Anton Abadia saria jaso zuten Ahotsak.eus  webgunearen arduradunek, tartean, Aintzane Agirrebeña, euskararen alde egindako lanagatik
 Hainbat ipuin lehiaketa irabazi ditu: besteak beste, Eibarko Udalak antolatutako ugari eta baita Mendaroko Udalaren bat, 1999an Debako Tene Mujika Lehiaketa, urte berean Durangoko Julene Azpeitia, Eibarko Narruzko Zezen antzerki gidoiena...
 2025ean, Eibarko ...eta kitto! Elkarteko Jaian omendua izan zen, jaioterrian euskararen alde egindako lan guztiaren esker onez

 Erreferentziak 

 Kanpo estekak 

 Eibarko eta kitto! aldizkariari eginiko elkarrizketaren bideoa
 Aiako Arizterrazuko emanaldiaren bideoa
 Markina-Xemeingo Trikitilari Helduen I. Txapelketako piezen bideoa
 Hegoaldeko izarra pieza, Faborez 04 diskoan bildua
 Bergetxe trikiti doinua, Faborez 04 diskotik
 Maria Titilitaña pieza, Faborez 04 diskoan argitara emandakoa
 Pasodoblea, Faborez 04 diskoan batua
 Maitasun bat izeneko abestia, Faborez 04 diskoan bildua

Kategoria:Eibartarrak
Kategoria:Filologoak
Kategoria:Trikiti musikako pandero jotzaileak
Kategoria:Trikiti abeslariak
Kategoria:Emakume abeslariak